**ПРОТОКОЛ № 30**

**от заседанието на Комисията по правни въпроси към**

 **пленума на Висшия съдебен съвет,**

**проведено на 13.12.2023 г.**

Днес, 13 декември 2023 г., сряда, от 15.30 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА - отсъства**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ - отсъства**

 **ВЕРОНИКА ИМОВА**

 **АТАНАСКА ДИШЕВА - отсъства**

**ПЛАМЕН НАЙДЕНОВ**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1.ОТНОСНО**:Наредба за изменение и допълнение на Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**. **ВНАСЯ** за обсъждане Наредба за изменение и допълнение на Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт, ведно с мотивите, частичната оценка на въздействието и финансовата обосновка на заседание на пленума на Висшия съдебен съвет на 14.12.2023 г.

**1.2.** **ПРЕДЛАГА** на пленума на Висшия съдебен съвет да вземе следното решение:

 1. ПРИЕМА Наредба за изменение и допълнение на Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт.

 2. Наредбата за изменение и допълнение на Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт ДА СЕ ОБНАРОДВА в Държавен вестник.

 3. След обнародване на Наредбата за изменение и допълнение на Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт, същата ДА СЕ ПУБЛИКУВА на интернет сайта на Висшия съдебен съвет, раздел „Нормативни и вътрешни актове“ – „Актове на ВСС“ – „Нормативни актове на ВСС“.

**1.3.** На интернет сайта на Висшия съдебен съвет, раздел „Обществени консултации **ДА СЕ ПУБЛИКУВА** справката за постъпилите становища в срока за провеждане на обществените консултации.

 **2.ОТНОСНО**:Предложение от и.ф. главен прокурор на Република България за изменение и допълнение на Правилника за администрацията на прокуратурата на Република България. (ВСС – 14989/04.12.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1. ОДОБРЯВА** направеното от и.ф. главен прокурор предложение за изменение и допълнение на Правилника за администрацията на прокуратурата на Република България.

 **2.2.** **ВЪЗЛАГА** на дирекция „Правна“, АВСС да изготви проект на Правилник за изменение и допълнение на Правилника за администрацията на прокуратурата на Република България, както и мотиви към него, съобразно изложените в протокола мотиви.

 **2.3.** След изготвяне на проекта на нормативен акт по т. 2, на основание чл. 4 от Вътрешните правила за изработване на нормативни актове във Висшия съдебен съвет и оценка на въздействието им **ВЪЗЛАГА** на дирекция „Правна“ да изготви частична оценка на въздействието на проекта на Правилник за изменение и допълнение на Правилника за администрацията на прокуратурата на Република България

**2.4.** След изготвяне на проекта на нормативен акт по т. 2, на основание чл. 69, т. 2, б. “н“ от Правилника за организацията и дейността на Висшия съдебен съвет и неговата администрация **ВЪЗЛАГА** на дирекция „Бюджет и финанси“ да изготви финансова обосновка на проекта на Правилник за изменение и допълнение на Правилника за администрацията на прокуратурата на Република България.

**2.5.** Проектът на Правилник за изменение и допълнение на Правилника за администрацията на прокуратурата на Република България, ведно с мотивите, частичната оценка на въздействието и финансовата обосновка, **ДА СЕ ВНЕСАТ** за разглеждане на следващо заседание на Комисията.

**3. ОТНОСНО**:Конституиране на Съвета за партньорство към Висшия съдебен съвет.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1. ПРИЕМА** констатациите направени в Доклада по чл. 5, ал. 4 и чл. 6, ал. 3 от Наредба № 8/2018г. за организацията и дейността на Съвета за партньорство към Висшия съдебен съвет .

**3.2. ПРЕДЛАГА** на пленума на Висшия съдебен съвет да приеме следното решение:

1. КОНСТИТУИРАСъвет за партньорство към Висшия съдебен съвет със сления състав.

1.1. Членове на Висшия съдебен съвет.

 - Вероника Имова – член на Висшия съдебен съвет;

 - Евгени Иванов – член на Висшия съдебен съвет;

 - Стефан Петров – член на Висшия съдебен съвет.

1.2. Представители на професионални организации по чл. 217, ал. 1 ЗСВ.

 - Радина Карамфилова – Асоциация на българските административни съдии;

 - Николай Кръстев – Камарата на следователите в България;

 - Даниела Ангелова – Асоциация на прокурорите в България;

 - Даниела Попова – Българска съдийска асоциация.

1.3. Представители на магистрати, нечленуващи в професионални организации по чл. 217, ал. 1 ЗСВ.

 - Деница Вълкова – съдия във Върховния касационен съд;

**ЗАМ. ПРЕДСЕДАТЕЛ**

**НА КОМИСИЯТА: /п/**

**ГЕОРГИ КУЗМАНОВ**